Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 362

4. Takarmányozás 4.1. A takarmányozásnak ki kell elégíteni az állat életkorának megfelelõ táplálkozás-élettani igényét, ami a minõségi termelést szolgálja a maximális hozam elérése helyett. A tartási idõ bármely szakaszában csak az a hízlalási módszer alkalmazható, ami nem okoz visszafordíthatatlan hatást. Az állatok kényszertáplálása tilos. 4.2. Az állatok takarmányának ökológiai termelésbõl kell származni. 4.3. Az állatokat a rendelet követelményei szerint kell tartani: ennek során elsõsorban a gazdálkodási egységbõl, vagy ha ez nem lehetséges, akkor a rendelet követelményei szerinti gazdaságból származó takarmányt kell felhasználni. 4.4. Az ökológiai gazdálkodásra történõ átállás idõszakából származó takarmány aránya legfeljebb harminc százalék, a saját gazdaságból származó átállási takarmány aránya legfeljebb hatvan százalék lehet. 4.5. A fiatal emlõsök takarmányozását lehetõleg természetes anyatejre kell alapozni. Minden emlõsállatot az adott faj szerint elõírt idõtartamig — lovat és szarvasmarhát legalább 3 hónapig (beleértve a bivalyfajokat), juhot és kecskét 45 napig, malacot 40 napig — természetes tejjel kell táplálni. 4.6. A szarvasmarha félék, a ló, a juh és a kecske takarmányozását, amikor az idõjárás és a legelõk állapota lehetõvé teszi, legeltetésre kell alapozni. A napi takarmányadagnak a szárazanyag-tartalom arányában, hatvan százalékban szálas, friss vagy szárított tömegtakarmányból vagy silózott takarmányból kell állni. Tejtermelõ állatok esetén az ellenõrzõ szervezet engedélyével a laktáció elsõ három hónapjában ez az arány ötven százalékra csökkenthetõ. 4.7. A 4.2. pontban foglaltaktól eltérõen 2005. augusztus 24-ig tartó átmeneti idõszakban korlátozott mennyiségben hagyományos takarmány felhasználható, ha nem lehetséges a szükséges takarmányokat kizárólag ökológiai gazdálkodásból beszerezni. A hagyományos takarmány aránya éves szinten a kizárólag növényevõ állatok esetén legfeljebb tíz százalék, más állat esetén legfeljebb húsz százalék. Ezt az arányt éves szinten a mezõgazdasági eredetû takarmányok szárazanyag-tartalmának százalékában kell kiszámolni. A napi takarmányadagban a hagyományos takarmány részaránya a szárazanyag-tartalom legfeljebb huszonöt százaléka lehet. 2002/114. szám 4.8. A 4.7. pontban foglaltaktól eltérõen, ha szélsõséges idõjárási viszonyok, járványok, toxikus szennyezõdések vagy tûzkár miatt a takarmánytermés egy része megsemmisül — indokolt esetben — a minisztérium korlátozott idõtartamra engedélyezheti az érintett területeken a hagyományosan termesztett takarmányok nagyobb részarányú felhasználását. Az ellenõrzõ szervezet felmentést adhat a minisztérium jóváhagyásával az érintett gazdálkodók részére. 4.9. A baromfi esetén a hízlalási idõszakban etetett takarmány legalább hatvanöt százalékának gabonafélékbõl kell összetevõdni. 4.10. A sertés és a baromfi napi takarmányadagjához szálastakarmányt, friss vagy szárított tömegtakarmányt vagy silózott takarmányt is adagolni kell. 4.11. A silótakarmány elõállításához adalékanyagként csak a 2. számú mellékletének D) része 1.5. pontjában, technológiai segédanyagként a 2. pontjában felsorolt termékek használhatók fel. 4.12. Hagyományosan elõállított mezõgazdasági eredetû takarmány-alapanyagok e melléklet mennyiségi korlátozásait figyelembe véve csak abban az esetben használhatók az állatok etetésére, ha elõállításukhoz nem használnak kémiai oldószereket, és szerepelnek a 2. számú melléklet C) részének 1. pontjában (növényi eredetû takarmányok). 4.13. Állati eredetû takarmány-alapanyagok (akár hagyományos, átállási vagy ökológiai termelésbõl származnak) e melléklet mennyiségi korlátozásait figyelembe véve csak abban az esetben használhatók az állatok takarmányozására, ha szerepelnek a 2. számú mellékletének C) része 2. pontjában (állati eredetû takarmány-alapanyagok). 4.14. A minisztériumnak az Európai Közösségek elõírásaival összhangban felül kell vizsgálni a 2. számú melléklet C) része 1—3. pontjait és D) részét, azzal a céllal, hogy törlésre kerüljenek az olyan hagyományos termesztésbõl származó mezõgazdasági eredetû anyagok, amelyek elegendõ mennyiségben ökológiai termesztésbõl beszerezhetõk. 4.15. Az állatok tápanyagszükségletének kielégítése céljából kizárólag a 2. számú melléklet C) része 3. pontja szerinti ásványi eredetû takarmánykiegészítõ anyagok, a D) része 1.1. pontja szerinti nyomelemek, 1.2. pontja szerinti vitaminok, provitaminok és azonos hatású kémiailag egyértelmûen azonosítható vegyületek használhatók. 4.16. Az alábbi felsorolt célokra szintén a 2. számú melléklet D) részében felsorolt anyagok alkalmazhatók: — az 1.3. pont rendelkezik a felhasználható enzimekrõl; — az 1.4. pont a mikroorganizmusokról; — az 1.6. pont a kötõanyagokról, a tapadásgátló anyagokról és koaguláló szerekrõl; — a 2. pont a takarmány-elõállításban használható technikai segédanyagokról. Tilos bármilyen antibiotikum, kokcidiosztatikum, gyógyászati anyag, növekedésserkentõ vagy bármely más növekedés-, illetve termelékenységfokozó anyag használata. 4.17. Géntechnológiával módosított szervezeteket, ezek származékait, illetve közremûködésükkel elõállított anyagokat tilos felhasználni takarmányként, takarmány-alapanyagként, takarmánykeverékként, takarmányadalékként, technikai segédanyagként és állatok takarmányozásában használt meghatározott egyéb anyagként.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes